ROJNA พุ่งกระฉูดเกือบ 12% นิวไฮในรอบ 2 ปี โบรกฯชูหุ้นเด่น H2/60 แนะซื้อเป้าสูง 8.30 บ.
ROJNA พุ่งกระฉูดเกือบ 12% นิวไฮในรอบ 2 ปี โบรกฯชูหุ้นเด่น H2/60 แนะซื้อเป้าสูง 8.30 บ. โดย ณ เวลา 10.34 น. อยู่ที่ระดับ 6.70 บาท บวก 0.70 บาท หรือ 11.67% ด้วยมูลค่าซื้อขาย 85.22 ล้านบาท
20 พ.ย. 2560

ผู้สื่อข่าวรายงานว่า บริษัท สวนอุตสาหกรรมโรจนะ จำกัด (มหาชน) หรือ ROJNA ณ เวลา 10.34 น. อยู่ที่ระดับ 6.70 บาท บวก 0.70 บาท หรือ 11.67% ด้วยมูลค่าซื้อขาย 85.22 ล้านบาท ราคาหุ้นปรับตัวแรงในรอบ 2 ปี นับตั้งแต่หุ้นขึ้นไปทดสอบระดับ 6.80  บาท เมื่อวันที่ 26 ต.ค.58

บล.ทิสโก้ ระบุในบทวิเคราะห์ว่า  รัฐเร่งผลักดัน EEC ลงทุนภาคเอกชนฟื้นตัว – AMATA, ROJNA, WHA โดยถือเป็นหุ้นเด่น 2H17 AMA, BEAUTY, CK, JWD, ROJNA, SEAFCO
ด้านผลประกอบการ 9  เดือนปี 60 คิดเป็น 63% จากประมาณการทั้งปี โดยยังคงประมาณการและรายได้ในปี 60-62 คาดว่าจะมียอดขายที่ดินราว 200 ไร่ในปี 60 และ 500 ไร่ในปี 61-62  ด้านการขายไฟ 400MW ในปี 60 จะเพิ่มขึ้นเป็น 500 MW ในปี 61-62  ซึ่ง 270MW จะขายให้กับ EGAT และรับรู้เต็มปีในปี 61 เป็นต้นไป และคาดอัตรากำไรขั้นต้นที่22% และ SG&amp;A ต่อยอดขายที่ 4-5% ในปี 60-62
ส่วนมูลค่าที่เหมาะสม 8.30 บาท จากการ rolled over ไปปี 61 และอ้างอิง SOTP โดยแบ่งเป็นมูลค่าหุ้นของ ROJNA 4.70 บาท/หุ้น โดยมี WACC ที่ 7.3%, CoE ที่ 11%, ผลตอบแทนไร้ความเสี่ยง 2.3%, ส่วนชดเชยความเสี่ยงของตลาดที่ 8.7%, ต้นทุนของหนี้สินหลังภาษีที่ 4% และการเติบโตงวดสุดท้าย 1% และมูลค่าจากการถือหุ้น 26.1% ของ TICON 3.60 บาท/หุ้น